ร้าน Hansik เป็นร้านอาหารเกาหลีที่ตั้งอยู่ใน the aveue แจ้งวัฒนะติดกับร้านบัว  ตอนแรกไม่เคยรู้จักร้านนี้มาก่อน แต่พอดีไปทานอาหารแถวนั้นแล้วเห็นรูปบิงซูท่าทางน่าสนใจติดอยู่หน้าร้าน สาวกบิงซูอย่างเราเลยไม่พลาดต้องแวะชิมกันดูซะหน่อยค่ะ

ปกติคนที่มาร้านนี้ส่วนใหญ่จะมาทานอาหารเกาหลี แบบปิ้งย่าง เพราะเค้ามีไลน์บุฟเฟ่ต์เครื่องเคียงให้ตักได้ไม่อั้น และเห็นมีชีสเป็นท้อปปิ้งเด่นที่สั่งกันแทบทุกโต๊ะด้วยค่ะ

สำหรับคนที่จะมาทานแต่บิงซู ถ้าไม่อยากนั่งในร้านรวมกับโซนปิ้งย่าง ก้อมีที่ให้นั่งข้างๆร้านด้านนอก แต่ถ้ามาช่วงกลางวันอาจจะร้อนหน่อยนะคะหรือถ้าจะไม่ทานที่ร้านก้อสามารถสั่งแบบ takeaway ได้เช่นกันค่ะ

เมนูบิงซูจะมีประมาณ 5 รสชาติ ที่เลือกมาชิมครั้งนี้ก้อจะเป็น โอรีโอ้ กับ ชาเขียวแต่ขอเปลี่ยนผงชาเขียวเป็นผงถั่วแทนค่ะ
โดยรวมรสชาติ ตัวเกล็ดน้ำแข็งรสนมเบานุ่มได้มาตรฐานและไม่จืดเกินไป ส่วนท้อปปิ้งอื่นๆก้ออร่อยใช้ได้ค่ะ ไม่ได้ให้เยอะมากแต่ก้อไม่น้อยจนน่าเกลียด ที่ชอบสุดคือถั่วแดงที่ใช้เป็นแบบเม็ดนิ่มกำลังดีและไม่หวานมาก แอบเสียดายที่ร้านนี้ไม่มีแป้งต๊อกของโปรด ไม่งั้นคงอร่อยขึ้นกว่านี้แน่นอนค่ะ ????

สรุปว่าบิงซูร้านนี้ก้อถือว่าใช้ได้นะคะ ใครอยู่แถวแจ้งวัฒนะแล้วกำลังอยากทานบิงซูก้อแวะไปลองชิมกันดูค่ะ



